stanford-oval/wikipedia huggingface dataset:
תורת המבחנים הקלאסית
הערות שוליים

↑  Ross E. Traub, Classical Test Theory in Historical Perspective, Educational Measurement: Issues and Practice 16, 1997, עמ' 8–14 doi: 10.1111/j.1745-3992.1997.tb00603.x
↑  Robert F. DeVellis, Classical Test Theory, Medical Care 44, 2006, עמ' S50–S59
1 2 3  לואיס ה' ג'אנדה, רות בייט-מרום; גילי לויתן (ע), תרגום: עדנה כהן, מבחנים פסיכולוגיים: תיאוריה ומעשה, רעננה: האוניברסיטה הפתוחה, 2009, מסת"ב 978-965-06-1042-5. (בעברית)
↑  Lord, Frederic M., 1912-2000., Statistical theories of mental test scores, [Charlotte, N.C.]: Information Age Pub, 2008, ISBN 978-1-60752-961-3
↑  Pui-Wa Lei, Qiong Wu, CTTITEM: SAS macro and SPSS syntax for classical item analysis, Behavior Research Methods 39, 2007-08, עמ' 527–530 doi: 10.3758/BF03193021
1 2  David L. Streiner, Starting at the Beginning: An Introduction to Coefficient Alpha and Internal Consistency, Journal of Personality Assessment 80, 2003-02, עמ' 99–103 doi: 10.1207/S15327752JPA8001_18
1 2  Hambleton, R., Swaminathan, H., Rogers, H. (1991). Fundamentals of Item Response Theory. Newbury Park, California: Sage Publications, Inc.
ح

ערך זה עוסק באות ح. אם התכוונתם לאות خ, ראו .
חא (בערבית: حاء) היא האות השישית באלפבית הערבי. לפניה באה האות ג'ים ואחריה האות ח'א.
חא מייצגת את העיצור /ħ/ (כמו חי"ת בהגייתה המקורית, שנשתמרה בהגייה תימנית ובחלק מההגיות הספרדיות).
האות מתחברת מצד ימין ומצד שמאל, כשאר האותיות למעט "דוד' ארז".
מקור האות חא הוא ב"חי"ת" הפניקית, ויש לה מקבילות ברוב האלפביתים. אולם, במעבר ליוונית עברה חי"ת לייצג את העיצור /ɦ~h/ (כמו ה"א בעברית), וכתוצאה מכך המקבילות של חא באלפביתים ההודו-אירופיים נהגות דווקא כמו האות ה/ הא (ه):
אלפבית עברי – ח
אלפבית סורי – ܚ
אלפבית יווני – Η,η
אלפבית לטיני – H,h
הערות שוליים

↑  אומנם ביוונית מודרנית, וגם בזו הקלאסית, אטא (Η) משמשת כאות ניקוד, אך נראה שההגייה המצוינת הייתה הגיית האות בשלב הראשוני
| --- | --- |
בקרת זהויות :  TDVİA: ha--altinci-harf
د

דאל (בערבית: دال) היא האות השמינית באלפבית הערבי. לפניה באה האות ח'א ואחריה ד'אל.
דאל מייצגת את העיצור /d/ (כמו דל"ת). האות מתחברת מצד ימין אך לא משמאל, כשאר אותיות "ארז דוד'".
מקור האות דאל ב"דל"ת" הפניקית, ויש לה מקבילות ברוב האלפביתים:
אלפבית עברי – ד
אלפבית לטיני – D, d
אלפבית יווני – Δ,δ
אלפבית סורי – ܕ
ראו גם

ذ, אות באלפבית הערבי בעלת צליל של د רפה.
שמואל רוזנטל (קצין)

| --- | --- |
אין תמונה חופשית
 מדינה:  ישראל 
 השתייכות:   צבא הגנה לישראל
 תקופת הפעילות:  1979–2006 (כ־27 שנים)
 דרגה:   תת-אלוף
 תפקידים בשירות
 מפקד גדוד 75  מפקד חטיבת אגרוף הברזל  מפקד חטיבה 7  מפקד חטיבה 460  ראש מטה פיקוד הצפון
 פעולות ומבצעים
   מלחמת לבנון
 
שמואל (שמוליק) רוזנטל הוא קצין צה"ל במילואים בדרגת תת-אלוף, כיהן כמפקד חטיבה 7, כמפקד חטיבה 460 וכראש מטה פיקוד הצפון.
רוזנטל נולד וגדל בצפת. התגייס לצה"ל ב-1979 ושירת בחיל השריון כלוחם וכקצין בחטיבה 7. במלחמת לבנון הראשונה שירת כסגן מפקד גדוד 77, בהמשך פיקד על גדוד 75 בחטיבה. ב-1994 מונה למפקד חטיבת שריון במילואים, חטיבת אגרוף הברזל, באוגוסט 1997 מונה למפקד חטיבה 7 וב-1999 למפקד חטיבה 460. בסיום התפקיד יצא ללימודים במכללה לביטחון ואסטרטגיה של צבא ארצות הברית ובשובו קודם לדרגת תת-אלוף ומונה לראש מטה פיקוד הצפון, תפקיד בו כיהן עד 2006.
לאחר שחרורו מונה לסמנכ"ל תפעול בחברת אלטל טכנולוגיסטיקה, ולימים למנכ"ל.
רוזנטל בעל תואר ראשון במדעי החברה, בוגר המכללה לביטחון לאומי ובעל תואר שני במדע המדינה מאוניברסיטת חיפה.
תעמולת הבחירות לכנסת השבע עשרה

שלט בחירות של קדימה
שלט בחירות של מרצ
שלט בחירות של הליכוד, לצדו סרטים כתומים של האיחוד הלאומי
ציבור העולים מרוסיה מונה כמיליון קולות פוטנציאליים ולפיכך מחוזר כמעט על ידי כל המפלגות. בתמונה: שלטי בחירות של המפלגות ישראל ביתנו ושינוי
סטיקר בחירות של חד"ש
כרזת בחירות של תפנית
מודעת בחירות של מפלגת הירוקים עם הססמה "הירוקים עברו את אחוז החסימה", לאחר שסקרים קבעו שהם יעברו את אחוז החסימה. בבחירות עצמן הם לא עברו את אחוז החסימה.
הבחירות לכנסת השבע עשרה אשר נערכו ב-28 במרץ 2006, אופיינו באחוזי ההצבעה הנמוכים ביותר בהיסטוריה של מדינת ישראל, ואופיינו גם במערכת תעמולה רדומה, יחסית למערכות בחירות קודמות, שאופיינה גם באחוזי הצפייה הנמוכים בשידורי הטלוויזיה ובמספר פעילים מועט בשטח. על אף זאת, מספר תשדירים וקמפיינים בלטו, בהם קמפיין ה"נייט, נייט, דא" של ישראל ביתנו ופרסומת הזרעונים של מרצ שזכתה לתשבחות רבות, וגם תשדירי "ימין חדש עולה" של טב, ו"הפעם לא מתפשרים" של ברוך מרזל.
שלטי חוצות ותעמולת רחוב

ש"ס הייתה מהראשונות להתחיל בקמפיין הבחירות שלה, שבשלב זה מתבסס על שלטי חוצות עם תמונתו של הרב עובדיה יוסף והסיסמה "מי לה' אלי" (המיועד לציבור הדתי והחרדי). מאוחר יותר נוספו שלטים בסגנון כללי יותר, עם פניו של יו"ר המפלגה ח"כ אלי ישי והסיסמה "מנהיג חברתי אמיתי". בכנס פתיחת הקמפיין שמה ש"ס דגש על המצב החברתי והמלחמה בעוני. בדומה לחלוקת הקמיעות שנעשתה בבחירות לכנסת ה-16, חילקו פעילי המפלגה ספרי תהילים כאמצעי תעמולה.
קמפיין מפלגת העבודה התבסס, מלבד על גיוס "כוכבים", על שלטי רחוב ובהם תמונה של עמיר פרץ עם הסיסמה "כי הגיע הזמן". לאחר זמן מה עלה קמפיין חדש, המבוסס על הססמה "נלחמים בטרור, מנצחים את העוני", כשאת המילים "את העוני" מחליפות מדי פעם מילים שונות ("בחינוך", "בפנסיה", "בשכר המינימום"). קמפיין נוסף כלל פוסטר קבוצתי של "הנבחרת של פרץ" ובהם עמי איילון, בנימין בן אליעזר, יולי תמיר ושלי יחימוביץ'.
שלטי חוצות ותעמולת רחוב > מפלגת קדימה

מפלגת קדימה החלה גם היא בקמפיין, שבעקרון היה מבוסס על דמותו של אריאל שרון והססמה "קדימה שרון - מנהיג חזק לשלום". הקמפיין הופסק בעקבות האירוע המוחי שבו לקה שרון. כחודש לאחר מכן חודש הקמפיין והסיסמה הוחלפה ב"קדימה ישראל" לצד אותיות פתק ההצבעה שלהם, "כן". בדומה לעבודה, גם קדימה מתבססת בקמפיין על הצגת רשימת מועמדים רחבה והדגשת איכותם ולא רק על ראש מפלגתה. כמו כן, בקמפיין שלהם הם תוקפים ישירות את נתניהו ובשימוש בססמה "בלי פאניקה ביבי" ומאפיינים אותו כפוליטיקאי שנלחץ בקלות ולא עומד בלחצים. מודעות הבחירות שלהם כללו את הססמאות "קדימה ישראל", "קדימה בדרך של שרון", "קדימה גדולה=ישראל יציבה". לקראת הבחירות עם ההידרדרות בסקרים והפחד מאחוזי הצבעה נמוכים הפיצה המפלגה באינטרנט את הסלוגן: "אם לא תצביע - ביבי יגיע" ובתשדירי הטלוויזיה הזכירה את ניצחונו המפתיע של ביבי בבחירות 1996. באוקטובר 2006 הוציא ערן ארדן, מנהל הקמפיין של קדימה באינטרנט את הספר "קדימה תקליק" אודות הקמפיין, וזכה לביקורות על חשיפת ספינים מהתעמולה.
שלטי חוצות ותעמולת רחוב > הליכוד

מפלגת הליכוד פרצה בקמפיין נגדי כנגד מפלגת קדימה, המתבססת על מודעות שחורות עם הסיסמה "קדימה לגבולות 67'" וציטוטים של אהוד אולמרט המרמזים על תמיכתו בחזרה לגבולות 67' ו"טרנספור" ישראלים, הקמפיין זכה לתגובות קוטלות בתקשורת. בעקבות כך ובעקבות ניצחון החמאס בבחירות לפרלמנט הפלסטיני, החליטו בליכוד על קמפיין חדש בססמה "חזק מול החמאס". אופיו של קמפיין זה הזכיר לרבים את תעמולת הבחירות של נתניהו מ-1996. תמונתו של נתניהו שפורסמה במודעות צולמה אף היא באותה התקופה, דבר שחיזק תחושה זו. בהמשך, הפיצו הליכוד מספר סרטונים באינטרנט המתארים כיצד אולמרט נכנע לחמאס. ב-21 בפברואר השיקו קמפיין הקורא לאולמרט "שמאלמרט" ומאפיין אותו כאיש שמאל הנכנע לטרור ומוותר לחמאס. בשבוע השני של מרץ פתח הליכוד בקמפיין הקורא להצביע "מחל" כדי "לעצור את הנסיגה" ותליית שלטים עם הססמה "הליכוד חזק - ישראל בטוחה".
שלטי חוצות ותעמולת רחוב > מרצ

הקמפיין המקורי של מפלגת מרצ בוסס על הסלוגן "הצד השמאלי הוא הצד שחושב. מרצ – המוח של המדינה". אולם, בעקבות האירועים המוחיים בהם לקה רה"מ אריאל שרון, חשו במפלגה שקמפיין כזה עלול להיתפש כחסר טאקט, וגנזו את המודעות.

כפי שנהגו במערכות בחירות קודמות, החליטו במרצ לשים דגש על הצד המדיני וזכויות אדם. בסוף ינואר פתחה המפלגה בקמפיין שכלל מודעות גדולות ובהן ססמאות כגון "אוהבי ערבים", "שמאלנים מניאקים" ו"יפי נפש" הכתובות בצבע ירוק (המזוהה עם מרצ) שלכאורה היו אמורות להכפיש את המפלגה. בעקבות תגובות נזעמות, בעיקר מתומכי המפלגה, חשפו במרצ שמדובר בטיזרים לקמפיין שלהם. בהמשך פורסמו מודעות ברורות יותר בנוסח "אוהבי ערבים - והומואים ולסביות ונשים וגמלאים וסטודנטים!" וכדומה.
גם לאחר ששככה הסערה, הוסיפה המפלגה לעשות שימוש בפרובוקציות למטרות תעמולה. כך פורסמו מודעות בהן תמונות מועמדי המפלגה ולצידן ססמאות בוטות. על מודעתו של יוסי ביילין, לדוגמה, נכתב: "אין לי אמא ערבייה, אבל אמשיך להילחם למען השלום והשוויון". במודעות שהביאו נציגי המפלגה לביקוריהן בבתי הספר התיכוניים, הוצגה עטיפה ירוקה וסגורה של קונדום, עליה מודפסת המילה "meretz", ולצידה הטקסט "מוכנים לפעם הראשונה? מרצ תדאג שגם תיהנו! הגעתם לגיל שאפשר להתחיל... להצביע! אז כשאתם עושים את זה בפעם הראשונה, תעשו את זה בטוח".
אף על פי שתעמולה זו משכה תשומת לב רבה, חלק ניכר מתומכי המפלגה ומהנוטים לתמוך בה חשו שלא בנוח נוכח פרסומים אלה.
במקביל הפיצה המפלגה באמצעות האינטרנט סרטוני אנימציה שונים ששמו ללעג את מועמדי קדימה, הליכוד והעבודה. באחד הסרטונים שבו תואר את אולמרט כאיש חסר אופי המנסה לחקות את אריאל שרון בכל מעשיו. באחר הוצג פרץ כחקיין גרוע של ביבי החוזר על דבריו ואינו מסוגל לחשוב בעצמו.
מאוחר יותר התייצבה מרצ תחת הססמאות "מרצ בשמאל - האדם במרכז" ו"חייבים מרצ גדולה בממשלה".
בעקבות סקרים שהצביעו על סיכוי שמפלגת עלה ירוק תעבור את אחוז החסימה, וכן מתוך מאבק על קולות של בוחרים צעירים, נשמעו במפלגה לראשונה קולות הקוראים לאי-הפללה של משתמשים בסמים קלים. הדבר הביא לתגובה חריפה מצד יו"ר "עלה ירוק", שהתרעם על "גנבת" חוט השדרה של מצעם. כמו כן, מצביעיה הוותיקים של המפלגה הביעו חוסר אהדה לרעיון. בהמשך הוזכר הנושא בחומר שהפיצה המפלגה שבכותרת: "שיחפשו - את סוחרי הסמים הגדולים, לא את הצרכנים הקטנים".
ראו גם

הבחירות לכנסת השבע עשרה
תעמולה
כל אנשי הקמפיין
לקריאה נוספת

ערן ארדן, קדימה תקליק - לנצח בקרב על מוחו של הצרכן המודרני, הוצאת ידיעות אחרונות, 2006
הערות שוליים

↑  אילן מרסיאנו, ש"ס פתחה קמפיין: "נהיה המפלגה ה-2 בגודלה", באתר ynet, 25 בינואר 2006
↑  קדימה משיקה קמפיין חדש: אם לא תצביע - ביבי יגיע, באתר ynet, 19 במרץ 2006
↑  גל מור, קדימה תקליקו, אידיוטים, באתר ynet, 8 באוקטובר 2006
↑  אילן מרסיאנו, קמפיין הליכוד: "קדימה לגבולות 67'", באתר ynet, 19 בינואר 2006
↑  אילן מרסיאנו, הסיסמה החדשה של הליכוד: "חזק מול החמאס", באתר ynet, 30 בינואר 2006
↑  מזל מועלם, מהיום: שלטים המכנים את מ"מ רה"מ "שמאלמרט" על אוטובוסים, באתר הארץ, 18 בפברואר 2006
↑  גיל חורב, מרצ-יחד תבחר מועמדיה לכנסת, באתר nrg‏, 16 בינואר 2006
↑  רועי נחמיאס, עיריית ירושלים נגד ה"שמאלנים מניאקים", באתר ynet, 31 בינואר 2006
↑  הקמפיין החדש של מרצ: אין לי אמא ערביה, באתר וואלה, 16 בפברואר 2006
↑  הקמפיין של מרצ: "מרצ בשמאל - האדם במרכז", באתר ynet, 6 בפברואר 2006
↑  רועי נחמיאס, מרצ קורצת לשינקין: הקלות לצרכני סמים קלים, באתר ynet, 20 בינואר 2006
↑  אפרת וייס, מנשר של מרזל: אולמרט, פרץ ונתניהו עם כאפיות, באתר ynet, 23 בינואר 2006
↑  מפלגת חירות הציגה את סיסמתה: "פיצוי-פינוי לפלסטינים", באתר ynet, 2 במרץ 2006
1 2  אפרת וייס, האיחוד הלאומי-מפד"ל: "הימין שלנו יהודי", באתר ynet, 21 בפברואר 2006
↑  אריק בנדר, תעמולה בצבא זה לא הכי, אחי, באתר nrg‏, 6 במרץ 2006
↑  תשדירי בחירות 2006: ימין חדש עולה, באתר וואלה, 3 בנובמבר 2012
↑  תשדירי בחירות 2006: ליברמן דא, באתר וואלה, 3 בנובמבר 2012
↑  תשדירי בחירות 2006: אין דין, יש דיין, באתר וואלה, 3 בנובמבר 2012
↑  תשדירי בחירות 2006: עולם חד"ש אפשרי, באתר וואלה, 3 בנובמבר 2012
↑  שינוי יוצאת בקמפיין חדש: שינינו את שינוי - נשנה את המדינה, באתר ynet, 15 בפברואר 2006
↑  קמפיין הבחירות של חץ: "חץ חילוני לכנסת", באתר ynet, 14 בפברואר 2006
↑  הליכוד - אולמרט עיוור לסכנה, באתר וואלה, 7 במרץ 2006
↑  לילך ויסמן, "דרך שרון" במרכז תשדירי הבחירות של קדימה, באתר הארץ, 5 במרץ 2006
↑  אילן מרסיאנו, הרב יוסף: "כל מי שיצביע ש"ס - מקומו בגן עדן", באתר ynet, 1 במרץ 2006
↑  יהלום יהלום פעל, באתר nrg‏, 7 במרץ 2006
↑  אריק בנדר, 'רמז אנטישמי בקמפיין של שינוי', באתר nrg‏, 15 במרץ 2006
↑  לילך ויסמן, תשדירי מרצ: מבית היוצר של "ארץ נהדרת", "משחק מכור" ו"החמישייה הקאמרית", באתר הארץ, 6 במרץ 2006
↑  אהוד קינן, רגע לפני: מיטב תשדירי הבחירות ברשת, באתר ynet, 27 במרץ 2006
↑  תשדיר בחירות 4, באתר "חרות"
↑  מפלגת "הירוקים" חשפה את קמפיין הבחירות, באתר וואלה, 22 בינואר 2006
↑  סרטון
↑  סרטון
תסמונת ברטר

| --- | --- |

איור סכמטי של הנפרון ואספקת הדם שלו
 תחום:  אנדוקרינולוגיה 
 טיפול:  קפטופריל  אנלפריל 
 קישורים ומאגרי מידע
 eMedicine:  238670 
 MeSH:  D001477
 סיווגים
 ICD-11:  GB90.43 
 
תסמונת ברטר (בלועזית: Bartter syndrome או בקיצור BS) היא תסמונת תורשתית נדירה, המאופיינת בפגם בלולאת הנלה הגורמת לרמות נמוכות של אשלגן, מצב המכונה היפוקלמיה, חמצת מטבולית ולעיתים ללחץ דם נמוך.
ישנם שני סוגים של תסמונת ברטר, תסמונת ברטר של הילוד, הסוג הנפוץ יותר, ותסמונת ברטר קלאסית. תסמונת ברטר הילוד מופיעה לרוב בין השבוע ה-24 לשבוע ה-30 להריון. האבחנה הראשונית היא לרוב עודף מי שפיר בהריון ולאחר הלידה נראה כי התינוק מטיל שתן באופן תכוף (פוליאוריה) ושותה יתר על המידה (פולידפסיה). מצב זה עלול לגרום להתייבשות מסכנת חיים וכ-85% מהתינוקות סובלים מעודף סידן בשתן ובכליות, מה שעלול להוביל לאבנים בכליות. במקרים נדירים, הפגיעה הכלייתית עלולה להתקדם לאי ספיקת כליות. חולים עם תסמונת ברטר קלאסית מפתחים תסמינים לרוב בשנתיים הראשונות לחייהם, אך בדרך כלל מאובחנים רק בגיל בית הספר. בדומה לתסמונת ברטר של הילוד, גם לחולי תסמונת ברטר קלאסית יש פוליאוריה, פולידיפסיה ונטייה להתייבשות, אך הפרשת הסידן בשתן היא לרוב נורמלית או מוגברת מעט ללא נטייה לפתח אבנים בכליות. חולי תסמונת ברטר קלאסית נוטים לסבול גם מהקאות והאטה בגדילה. תפקוד הכליות עשוי להיות תקין בתסמונת הקלאסית אך לעיתים עלול להתדרדר לאי ספיקת כליות. תסמונת ברטר מאופיינת גם ברמות גבוהות של רנין ואלדוסטרון בפלזמה ולעיתים קרובות יש ייצור יתר של פרוסטגלנדינים ואובדן מגנזיום בשתן.
תסמונת ברטר נגרמת עקב מוטציות בגנים המקודדים לחלבונים המעבירים יונים על פני תאי הכליה לולאת הנלה העולה העבה, לרוב מוטציות הקשורות ישירות או בעקיפין למשאבת המוביל של Na-K-2Cl. הטיפול בתסמונת כולל מתן תחת פיקוח רפואי של תוספי נתרן, כלוריד ואשלגן וניתן גם לטפל בספירונולקטון על מנת להפחית את אובדן האשלגן בכליות. נוסף על כך, הקפדה על שתייה מרובה חשובה למניעת התייבשות עקב אובדן הנוזלים הרב בתסמונת זו. במקרים קשים יותר, בהם תוספי התזונה לבדם אינם יכולים לשמור על הומאוסטזיס ביוכימי, ניתן להשתמש בנוגדי דלקת שאינם סטרואידים (NSAID) להפחתת הסינון גלומרולרי. אף על פי שנוגדי דלקת שאינם סטרואידים יכולים להיות מאוד שימושיים, הם עלולים לגרום לגירוי של הקיבה וחשוב לנטול אותם לצד טיפולים לדיכוי חומציות הקיבה. בנוסף, ניתן להשתמש גם במעכבי ACE להפחתת קצב הסינון הגלומרולרי. המידע המצומצם בנושא מעיד על כך שאבחון מוקדם וטיפול מתאים בתינוקות ובילדים צעירים עם תסמונת ברטר עשויים לשפר את העיכוב בצמיחה ואולי למנוע פגיעה בהתפתחות האינטלקטואלית. עם טיפול מוקדם בחוסר האיזון של האלקטרוליטים בדם, הפרוגנוזה בחולי תסמונת ברטר היא טובה. תסמונת ברטר קשורה קשר הדוק ודומה מאוד לתסמונת גיטלמן, אך שני הסוגים שלה נחשבים קשים יותר.
הערות שוליים

1 2  "Bartter Syndrome: Tubular and Cystic Kidney Disorders: Merck Manual Home Edition". ארכיון מ-4 בינואר 2008. נבדק ב-2007-12-31. {{cite web}}:  (עזרה)
1 2  Rodriguez-Soriano J (1998). "Bartter and related syndromes: the puzzle is almost solved". Pediatr Nephrol. 12 (4): 315–27. doi:10.1007/s004670050461. PMID 9655365.
↑  http://ajprenal.physiology.org/content/307/9/F991.long
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
תהילים קי"א

תהילים קי"א הוא המזמור ה-111 בספר תהילים. (על פי המספור בוולגטה ובתרגום השבעים זהו המזמור ה-110 במספר) המזמור הוא אחד מעשרה מזמורים הפותחים בקריאה להלל את ה': 'הַלְלוּ-יָהּ'.
מבנה המזמור וסוגתו

המזמור בנוי מעשרה פסוקים והוא אקרוסטיכון. חוקר המקרא הרמן גונקל טוען כי מזמור זה שייך לסוג המזמורים המכונים המנון שבמרכזו הודיה לאל ולשיטתו מזמור זה הושר בבית המקדש
דמיון לתהילים קי"ב

בין מזמור זה למזמור קי"ב ישנם קווים מקבילים הן בצורה והן בסגנון. הדמיון בא לידי ביטוי בפתיחת שני המזמורים במילה "הַלְלוּ-יָהּ". שני המזמורים בנויים מאקרוסטיכון. לשניהם עשרה פסוקים. בנוסף לפסוק האחרון בשני המזמורים נושא שונה משאר המזמור.
תוכן המזמור

זהו שיר הלל ושבח לה' הנאמר לפני קהל. בעל המזמור משבח את ה' על בריאת העולם והגנתו על בני האדם. ללשונו של המזמור קווים מקבילים לנאמר בספר משלי, פרק א', פסוק ז': ” יִרְאַת יְהוָה, רֵאשִׁית דָּעַת;    חָכְמָה וּמוּסָר, אֱוִילִים בָּזוּ.”.
בתרבות

אודה ה' - לחן של ר' שלמה קרליבך, ללחן ביצוע של ישיבת אבינועם כפר תפוח.
הללויה - אודה ה' - לחן של חיים בנט וביצוע של שלמה כהן באלבום אנעים זמירות.
בליטורגיה היהודית

בקהילות עדות המזרח נוהגים לקרוא מזמור זה בכל שבת לאחר תפילת מנחה.
הערות שוליים

↑  המזמורים הם: תהילים ק"ו, קי"א-קי"ג, קל"ה, קמ"ו-ק"נ
↑  מאיר גרונר, עולם התנ"ך: תהילים ב', תל אביב, דוידזון עתי, 1995, עמ' 162
↑  'מזמורים קיא-קיב (א) - `סמוכים לעד לעולם' מאת אלחנן סמט
↑  עמוס חכם, ספר תהילים, ירושלים, הרב קוק, תש"ן, ע"מ שלב
↑  אודה ה', שלמה קרליבך להאזנה ביוטיוב.
↑  אודה ה', ישיבת אבינועם, תפוח באתר יוטיוב.
תסמונת ברנאר-סוליה

| --- | --- |
 תחום:  המטולוגיה 
 תסמינים:  דימום 
 קישורים ומאגרי מידע
 eMedicine:  article/954877 
 DiseasesDB:  1356
 MeSH:  D001606
 OMIM:  231200
 סיווגים
 ICD-10:  D69.1
 
תסמונת בֶּרְנַאר-סוּלְיֶה (באנגלית: Bernard-Soulier syndrome; בראשי תיבות: BSS) היא מחלה המועברת בתורשה אוטוזומלית רצסיבית, ובה יש מחסור כמותי בגליקופרוטאין (GpIb), שהוא הרצפטור לפקטור פון וילרברנד, או קיומם של פגמים איכותיים בקומפלקס GpIb-IX-V. כתוצאה מכך, הטסיות לא עוברות אדהזיה (קישור לכלי הדם הניזוק), ואינן נקשרות האחת לשנייה במוקדי הנזק לאנדותל.
תסמונת ברנאר-סוליה, על שם הרופאים שגילו אותה, מאופיינת בקיומן של טסיות ענק, משך דימום מוארך ותרומבוציטופניה. הנטייה לדמם היא קשה למדי, אפילו בטראומות מינוריות.
המחלה נדירה מאוד בעולם, שכיחותה בערך 1 למיליון. בישראל ידוע על 3 חולים במחלה.
בבדיקת מעבדה, ניתן לראות כי הטסיות אינן עוברות אגרגציה בנוכחות ריסטוצטין אבל כן עוברות אגרגציה בנוכחות אגוניסטים פיזיולוגיים כמו ADP, קולגן, אפינפרין ותרומבין. ריסטוצטין הוא חומר אנטיביוטי, שבעבר נעשה בו שימוש על מנת לטפל בזיהומים של סטפילוקוקים (כיום לא בשימוש תרפויטי עקב רעילותו). חומר זה גורם לאגרגציה של טסיות דם ועוזר לאבחן בין תסמונת ברנאר-סוליה למחלות טסיות אחרות דוגמת טרומבוציטופניה על שם גלנצמן. כאשר לוקחים פלזמה עם פקטור פון וילרברנד, יחד עם ריסטוצטין, האנטיביוטיקה נקשרת לפקטור פון וילרברנד ומשנה לו את הקונפורמציה כך שהוא יוכל להיקשר לרצפטור GpIb ולגרום לאגרגציה של טסיות. במקרים של טרומבוציטופניה על שם גלנצמן תהיה אגרגצית טסיות תקינה בנוכחות ריסטוצטין.
הערות שוליים

↑  Bernard-Soulier syndrome, orphanet
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
תסמונת ברוגדה

| --- | --- |

 תחום:  קרדיולוגיה 
 קישורים ומאגרי מידע
 eMedicine:  163751 
 MeSH:  D053840
 סיווגים
 ICD-11:  BC65.1 
 
שלושה תרשימי א.ק.ג. המאפיינים חולים הלוקים בתסמונת ברוגדה
תסמונת ברוגדה (באנגלית: Brugada Syndrome) היא מחלה גנטית המאופיינת בתרשים אק"ג לא תקין ורמת סיכון גבוהה למוות כתוצאה מפרפור חדרים (הפרעת קצב קטלנית). התסמונת מזוהה במקרים רבים עם תסמונת המוות הפתאומי הבלתי-מוסבר (Sudden unexplained death syndrome - SUDS). המחלה זוהתה בשנת 1992 על ידי הקרדיולוגים הקטלאנים האחים פדרו וז'וזפ ברוגדה .
כ-20% מהמקרים של תסמונת ברוגדה קשורים למוטציה בגן המקודד ליצירת תעלת יונים לנתרן בקרום התא של תאי השריר בלב. גן זה קרוי SCNA5A. למעלה מ-160 מוטציות בגן זה זוהו עד כה. משערים שמוטציות בגנים אחרים המקודדים לתעלות יונים בתאי הלב אחראיות למקרים אחרים של תסמונת ברוגדה. את המוטציות השונות הגורמות לתסמונת ברוגדה ניתן לזהות באמצעות בדיקות גנטיות.
בחלק מהמקרים ניתן לזהות את התסמונת בעזרת בדיקת תרשים האלקטרוקרדיוגרם. קיימות שלוש צורות שונות של תרשים אק"ג. המאפיינות את תסמונת ברוגדה.
טיפול בתסמונת ברוגדה מסובך משום שפרפור החדרים עלול להופיע ללא אזהרה מוקדמת. הטיפול המקובל מבוסס על הפסקת הפרעת הקצב בשלב מוקדם של התרחשותה. הדבר יכול להיעשות באמצעות השתלת דפיברילטור שמנטר את פעולת הלב באופן קבוע ומבצע דפיברילציה במקרה הצורך. טיפול תרופתי באמצעות קינידין (quinidine) יכול להפחית את מספר אירועי פרפור החדרים אצל החולה. דרך טיפול נוספת היא אבלציה (צריבה) של הלב בשכבות האפיקרד או האנדוקרד, אשר פותרת כ-60% מהמקרים ועשויה למנוע פרפור חדרים חוזר.
הערות שוליים

↑  Brugada P, Brugada J (November 1992). "Right bundle branch block, persistent ST segment elevation and sudden cardiac death: a distinct clinical and electrocardiographic syndrome. A multicenter report". J. Am. Coll. Cardiol. 20 (6): 1391–6
תסמונת גילברט

| --- | --- |

בילירובין
 תחום:  הפטולוגיה 
 קישורים ומאגרי מידע
 eMedicine:  178841 
 DiseasesDB:  5218
 MeSH:  D005878
 OMIM:  143500
 סיווגים
 ICD-10:  E80.4
 ICD-11:  5C58.01 
 
תסמונת גילברט (לעיתים ז'ילבר; מאנגלית: Gilbert's syndrome) היא הפרעה תורשתית המתבטאת ברמה גבוהה מהרגיל של בילירובין בדם (היפרבילירובינמיה), שעשויה לגרום להופעת תסמינים של צהבת קלה אשר אינה דורשת טיפול. ההפרעה נגרמת עקב ליקוי באנזים גלוקורונילטרנספרז אשר נמצא בכבד ותפקידו לצמד בילירובין ומולקולות ליפופיליות אחרות למולקולת סוכר, מה שמעלה את מסיסותן ומאפשר את פינוין באמצעות הכבד דרך מיץ המרה אל הצואה. כתוצאה מפעילותו הירודה של האנזים, הבילירובין אינו מתפנה מספיק מהר מהגוף ורמתו בדם עולה כך שלעיתים יש צהבת קלה, פרט לכך לא נמצאו תסמינים נוספים.
אפקט קרדיו-וסקולרי - מספר מחקרים מצאו ירידה משמעותית בסיכון למחלת לב כלילית ולטרשת עורקים באנשים עם תסמונת גילברט. תוצאות אילו אוששו גם במטה-מחקרים.
התסמונת תוארה לראשונה בשנת 1901 על ידי גסטרואנטרולוג צרפתי בשם אוגוסטן ניקולא ז'ילבר, ונקראה על שמו.
ההפרעה קיימת אצל כ-5% מהאוכלוסייה.
ראו גם

תסמונת קריגלר נג'ר
תוניסאייר

תוניסאייר (באנגלית: Tunisair, בערבית: الخطوط الجوية التونسية) היא חברת התעופה הלאומית של תוניסיה. בסיסה הראשי של החברה נמצא בנמל התעופה קרתגו שבתוניס.
תולדות החברה

החברה נוסדה בשנת 1948 בעקבות הסכם שנחתם בין ממשלת תוניסיה לחברת התעופה הצרפתית אייר פראנס, והחלה לפעול כשנה לאחר מכן.
צי המטוסים

צי המטוסים של החברה נכון לינואר 2019:
| כלי טיס | בצי | בהזמנה | נוסעים> C | נוסעים> Y | נוסעים> סה"כ | הערות |
| --- | --- | --- | --- | --- | --- | --- |
| איירבוס A319-100 | 2 | — | 16 | 90 | 106 |  |
| איירבוס A320-200 | 14 | — | — | 162 | 162 |  |
| איירבוס A320neo | — | 5 | טרם נקבע | טרם נקבע | טרם נקבע |  |
| איירבוס A330-200 | 2 | 2 | 24 | 242 | 266 |  |
| בואינג 737-600 | 7 | — | — | 126 | 126 |  |
| סה"כ | 25 | 7 |  |  |  |  |
הערות שוליים

↑  "Tunisair Destination".
↑  פרטי צי המטוסים של תוניסאייר, באתר airfleets.net (באנגלית)
תותח 17 ליטראות

| --- | --- |

תותח נגד טנקים 17 ליטראות, מוזיאון בתי האוסף של צה"ל, יפו
 מידע כללי
 סוג:  מודל נשק 
 מדינה מייצרת:  בריטניה בריטניה
 משתמשים עיקריים:  הצבא הבריטי 
 שנת ייצור:  1943 
 תקופת השימוש:  1943–הווה (כ־81 שנים) 
 מערכה מרכזית:  מלחמת העולם השנייה, מלחמת קוריאה, מלחמת קדש
 מידע טכני
 אורך:  4,580 מ"מ 
 משקל:  3 טון
 מהירות:  1,203 מ'/ש' 
 צוות:  6
 מערכות נשק
 קליבר:  76.2 מ"מ ("3)
 סוגי תחמיש:  17-pounder APDS 
 בלם לוע:  קיים
 זווית צידוד:  60°
 זווית עלרוד:  6°- עד 16.5°+
 מהירות לוע:  1,204 מטר לשנייה (בעת ירי פגז APDS‏)
 
תותח 17 ליטראות (באנגלית: QF 17 Pounder Gun, תותח מהיר ירי 17 ליטראות) הוא תותח שיוצר על ידי הבריטים בתקופת מלחמת העולם השנייה כנשק נגרר נגד טנקים.
מפרט טכני

באפריל 1941, החליט משרד המלחמה הבריטי שיש לפתח תותח שישמש כלי אחיד גם כתותח נגרר נגד טנקים וגם להתקנה בצריחי הטנקים. המטרה: תותח שיוכל לחדור 120–150 מ"מ פלדה. מכאן הוגדר הצורך להשתמש בתותח בעל קוטר של 3 אינץ' (76.2 מילימטר) ופגז במשקל 17 ליטראות. הצורך בתותח כזה נבע מחסרונות התותח שקדם לו: תותח 6 ליטראות בקוטר 57 מ"מ. הפיתוח נעשה על ידי תעשיית הנשק הבריטית בתקופת מלחמת העולם השנייה כתותח נגרר נגד טנקים.
ככלל, דמה המבנה הכללי שלו כולל המרכב לתותח ה-6 ליטראות.
התותח היה כלי הנשק הטוב והאפקטיבי ביותר של צבאות בנות הברית במלחמת העולם השנייה כנגד כל סוגי הטנקים הגרמנים. התקנתו על מרכב של טנק לדוגמה טנק השרמן או על מרכב טנק מסוג ולנטיין, הקנתה לשריון הבריטי לראשונה שילוב של יכולת ניידות וחדירה לכל סוגי הטנקים הגרמנים.
לאחר המלחמה הוחלף התותח במסגרת יחידות הנגד טנקיות הבריטיות בתותח ללא רתע 120 מ"מ.
כתותח של טנק, הוא הוחלף בצבא הבריטי בתותח ה-20 ליטראות הכבד יותר, (84.2 מ"מ) שהותקן בשנת 1948 בטנקי הצנטוריון ובמשחית הטנקים צ'ריוטר.
מלחמת העולם השנייה

עוד לפני שתותח ה-6 ליטראות הוכנס לשירות על ידי הצבאות הבריטים, הם שיערו שתותח זה לא יוכל לחדור את השריון של הטנקים הגרמנים שעברו התפתחות מואצת באותן שנים (1941-1943).
תכנון התותח החל בסוף שנת 1940. באביב 1941 החלו הניסיונות בדגם הראשון שיוצר.
את הקרדיט להתקנת תותחי ה-17 ליטראות בטנק השרמן יש לזקוף לזכות מייג'ור ג'ורג' ברייטי מבית הספר לשריון בלולוורת' (Lulworth) אנגליה, כבר בתחילת 1943. אף על פי שבאותו זמן כבר הוחל בהתקנת התותח בטנקים מתוצרת בריטית מסוג צ'לנג'ר, היה 'מייג'ור ברייטי משוכנע שמרכב השרמן מתאים יותר לתותח.
הופעת טנקי הטיגר סימן I הגרמנים בצפון אפריקה, גרמו לזירוז הייצור ולשליחת 100 תותחים ראשונים לחזית זו באביב 1943. היות שתכנון המרכב לא הסתיים, נשלחו 100 תותחים ראשונים אלה על מרכב של תותח 25 ליטראות ונקראו 17/25 pdr.
הצלחות התותח בשדות הקרב, הביאה להחלפת התותחים בעלי הקטרים הקטנים יותר שהיו מותקנים עד אז במספר טנקים בריטים כמו הקרומוול, הצ'רצ'יל, הקנטאור ועוד.
כמו כן הותקן התותח על טנקי השרמן האמריקאים. טנקים אלה כונו בשם שרמן פיירפליי והם נכנסו לשירות בינואר 1944.
התקנת התותח על טנקי השרמן, הפכה אותם לנשק שאיים אף על הטנקים הגרמנים הטובים ביותר כמו הפנתר והטייגר.